Rikunarita-ORG/Wikinium huggingface dataset:
# ৭০০
সংক্ষিপ্ত ইউআরএল

|  |  |
| --- | --- |
| সহস্রাব্দ: | ১ম সহস্রাব্দ |
| শতাব্দী: | * ৬ষ্ঠ শতাব্দী
* **৭ম শতাব্দী ৮ম শতাব্দী
 |
| দশক: | * ৬৯০-এর দশক
* **৭০০-এর দশক ৭১০-এর দশক
 |
| বছর: | * ৬৯৭
* ৬৯৮
* ৬৯৯
* **৭০০ ৭০১
* ৭০২
* ৭০৩
 |

বিভিন্ন পঞ্জিকায় ৭০০| গ্রেগরীয় বর্ষপঞ্জি | ৭০০ *DCC* |
| আব উর্বে কন্দিতা | ১৪৫৩ |
| আর্মেনীয় বর্ষপঞ্জি | ১৪৯ ԹՎ ՃԽԹ |
| অ্যাসিরীয় বর্ষপঞ্জি | ৫৪৫০ |
| বাংলা বর্ষপঞ্জি | ১০৬–১০৭ |
| বেরবের বর্ষপঞ্জি | ১৬৫০ |
| বুদ্ধ বর্ষপঞ্জি | ১২৪৪ |
| বর্মী বর্ষপঞ্জি | ৬২ |
| বাইজেন্টাইন বর্ষপঞ্জি | ৬২০৮–৬২০৯ |
| চীনা বর্ষপঞ্জি | 己亥年 (পৃথিবীর শূকর) ৩৩৯৬ বা ৩৩৩৬     *— থেকে —* 庚子年 (ধাতুর ইঁদুর) ৩৩৯৭ বা ৩৩৩৭ |
| কিবতীয় বর্ষপঞ্জি | ৪১৬–৪১৭ |
| ডিস্কর্ডীয় বর্ষপঞ্জি | ১৮৬৬ |
| ইথিওপীয় বর্ষপঞ্জি | ৬৯২–৬৯৩ |
| হিব্রু বর্ষপঞ্জি | ৪৪৬০–৪৪৬১ |
| হিন্দু বর্ষপঞ্জিসমূহ |  |
|  - *বিক্রম সংবৎ* | ৭৫৬–৭৫৭ |
|  - *শকা সংবৎ* | ৬২১–৬২২ |
|  - *কলি যুগ* | ৩৮০০–৩৮০১ |
| হলোসিন বর্ষপঞ্জি | ১০৭০০ |
| ইরানি বর্ষপঞ্জি | ৭৮–৭৯ |
| ইসলামি বর্ষপঞ্জি | ৮০–৮১ |
| জুলীয় বর্ষপঞ্জি | ৭০০ *DCC* |
| কোরীয় বর্ষপঞ্জি | ৩০৩৩ |
| মিঙ্গু বর্ষপঞ্জি | প্রজা. চীনের পূর্বে ১২১২ 民前১২১২年 |
| সেলেউসিড যুগ | ১০১১/১০১২ এজি |
| থাই সৌর বর্ষপঞ্জি | ১২৪২–১২৪৩ |
| এই বাক্সটি: * দেখুন
* সম্পাদনা
 |

## ঘটনাবলী

### জানুয়ারি-মার্চ

### এপ্রিল-জুন

### জুলাই-সেপ্টেম্বর

### অক্টোবর-ডিসেম্বর

## জন্ম

### জানুয়ারি-মার্চ

### এপ্রিল-জুন

### জুলাই-সেপ্টেম্বর

### অক্টোবর-ডিসেম্বর

## মৃত্যু

### জানুয়ারি-মার্চ

### এপ্রিল-জুন

### জুলাই-সেপ্টেম্বর

### অক্টোবর-ডিসেম্বর
# কীটতত্ত্ব
সংক্ষিপ্ত ইউআরএল

**কীটতত্ত্ব** (বা কীটবিজ্ঞান বা কীটবিদ্যা; ইংরেজি: Entomology) প্রাণীবিজ্ঞানের ফলিত শাখা যেখানে কীট বা পোকা সম্পর্কিত যাবতীয় বিষয়সমুহ বৈজ্ঞানিক উপায়ে আলোচনা করা হয়। কীটতত্ত্ব শব্দটি ইংরেজী Entomology শব্দের প্রতিশব্দ। Entomology শব্দটি দুটি গ্রীক শব্দ Entomon অর্থ insect বা কীটপতঙ্গ এবং logos অর্থ knowledge বা জ্ঞান বা আলোচনা থেকে এসেছে। এটি প্রাণিবিজ্ঞানের এমন একটি শাখা যা কীটপতঙ্গ সম্বন্ধে আলোচনা করে। সুতরাং প্রাণিবিজ্ঞানের যে শাখায় কীটপতঙ্গের উৎপত্তি ও বিস্তৃতি, দৈহিক গঠন, পরিস্ফুটন, শ্রেণিবিন্যাস, পরিবেশ, বিবর্তন, অর্থনৈতিক গুরুত্ব প্রভৃতি সম্বন্ধে আলোচনা, পর্যালোচনা ও গবেষণা করা হয় তাকে কীটতত্ত্ব বলে।

## আলোচ্য বিষয় সমূহ

1800 এর দশকের বেশ কয়েজন বিশিষ্ট আমেরিকান এনটমোলজিস্ট
প্রাণিবিদ্যার অন্যান্য শাখার মতোন কীটবিজ্ঞান একটি ট্যাক্সন-ভিত্তিক বিভাগ। যেকোনো ধরনের বৈজ্ঞানিক অধ্যয়ণ, যাতে কীট সম্বন্ধীয় অনুসন্ধানের উপর আলোকপাত করা হয়, সংজ্ঞানুসারে তাকে কীটবিজ্ঞান বলে। সে কারণে কীটবিজ্ঞানের আলোচনার মধ্যে নানান বিষয় অন্তর্ভুক্ত থাকে যেমন, আণবিক জিনতত্ত্ব, আচরণ, বায়োমেকানিকস, জৈব রসায়ন, সিসটেমেটিক্স, শারীরবিদ্যা, বিবর্তনশীল জীববিদ্যা, ইকোলজি|বাস্তুবিদ্যা, অঙ্গসংস্থানবিদ্যা, জীবাশ্মবিজ্ঞান, গণিত, নৃবিজ্ঞান, রবোটিক্স, কৃষি, পুষ্টি, ফরেনসিক বা বিচারসহায়ক বিজ্ঞান, ইত্যাদি।

## কীট

কিছু আর্থ্রোপোড
কীটপতঙ্গ এক ধরনের খন্ডায়িত প্রাণী। এগুলা আর্থ্রোপোডা বা সন্ধিপদী পর্বের অন্তর্গত ইনসেক্টা শেনীর সদস্য যেগুলো প্রাণিজগতের বৃহত্তম গোষ্ঠী। প্রায় ১৩ লক্ষ বর্ণনাকৃত প্রজাতির মধ্যে কীট হল জানা জীবের মধ্যে দুই-তৃতীয়াংশেরও অধিক। ৪০ কোটি বছরেরও পুরনো ইতিহাসধারী এই কীটের সাথে মানুষ এবং অন্যান্য জীবের জীবন ওতোপ্রতোভাবে জড়িয়ে আছে।

অতীতে “পতঙ্গ” শব্দটি অধিক অস্পষ্ট ছিল, এবং ঐতিহাসিকভাবে কীটবিজ্ঞানের সংজ্ঞার মধ্যে অন্যান্য পর্বের বা আর্থ্রোপোড দলের স্থলজ প্রাণী, যেমন আরাকনিড, মিরিয়াপোড, কেঁচো, স্থল শামুক, এবং স্লাগের অধ্যয়নও অন্তর্ভুক্ত ছিল। বৃহৎ পরিসরে অনানুষ্ঠানিকভাবে এখনও কীট বুঝাতে এসবকেও বুঝানো হয়।

## তথ্যসূত্র
# গাগাউজ ভাষা

**গাগাউজ ভাষা** ( gagauz dili, gagauzça ) হল একটি তুর্কীয় ভাষা যা মোল্দোভা, ইউক্রেন , রাশিয়া এবং তুরস্কের গাগাউজ জনগণের দ্বারা বলা হয় এবং এটি মোল্দোভার গাগাউজিয়ার স্বায়ত্তশাসিত অঞ্চলের একটি সরকারী ভাষা।গাগাউজ আজারবাইজানি, তুর্কমেন এবং তুর্কি ভাষার পাশাপাশি তুর্কি ভাষার ওঘুজ শাখার অন্তর্গত।

যদিও এটি ১৯৫৭ সালে একটি লিখিত ভাষা হিসাবে প্রতিষ্ঠিত হয়েছিল, ১৯৫৯ সাল পর্যন্ত পাঠ্যক্রমে গাগৌজ ব্যবহার করা হয়নি গাগাউজ বলকান গাগাউজ তুর্কি থেকে উদ্ভূত একটি ভাষা; বলকান ভাষাতত্ত্ব সর্বপ্রথম ভাষার যোগাযোগের পরিণতিগুলিকে দুর্নীতিগ্রস্ত না হয়ে স্বাভাবিক হিসাবে দেখেছিল। "গাগাউজ ভাষা" শব্দটি এবং "গাগাউজ" হিসাবে একজনের ভাষার পরিচয় একই সাথে জাতীয় আত্ম-সচেতনতা সৃষ্টির সাথে বা তার পরেও প্রতিষ্ঠিত হয়েছিল। প্রায় ১৫০,০০০ গাগাউজ ১৯৮৬ সালে মলদোভাতে বসবাস করতেন, যেখানে তারা কমরাট, সিডিয়ার-লুঙ্গা এবং ভল্কানেতি রেয়নসের মধ্যে বসতিতে বসবাস করতেন। মল্দোভায় বসবাসকারী গাগাউজের সংখ্যাগরিষ্ঠদের পাশাপাশি বুলগেরিয়ায় আরও চারটি শহর রয়েছে যেখানে গাগাউজ বাস করে

## তথ্যসূত্র
# প্রেরিত থোমা
সংক্ষিপ্ত ইউআরএল

| সন্ত প্রেরিত থোমা |
| --- |
| দিয়েগো ভেলাস্কেসের আঁকা *সাধু প্রেরিত থোমা*, ১৬১৯ |
| প্রেরিত ধর্মপ্রচারক সাক্ষী |
| জন্ম | খ্রীষ্টীয় ১ম শতাব্দী গালীল, রোমীয় যিহূদিয়া প্রদেশ, রোমীয় সাম্রাজ্য (অধুনা ইসরায়েল) |
| মৃত্যু | ২১ ডিসেম্বর ৭২ খ্রীষ্টাব্দ মায়ালপুর, চেন্নাই, তামিল নাড়ু (অধুনা ভারত) |
| শ্রদ্ধাজ্ঞাপন | সন্ত থোমা খ্রীষ্টানসহ সকল খ্রীষ্টীয় মণ্ডলী |
| সিদ্ধ ঘোষণা | প্রাক-মণ্ডলী |
| প্রধান স্মৃতিযুক্ত স্থান | সাধু থোমার বাসিলিকা, মায়ালপুর, চেন্নাই, ভারত সন্ত থোমার বাসিলিকা, অর্তোনা, ইতালি |
| উৎসব | * **৩ জুলাই** Malankara Orthodox, Syro Malabar Catholic Church, Syriac Catholic, Latin Catholic Church, Liberal Catholic Church, Anglican Communion
* **২১ ডিসেম্বর** - Malankara Orthodox, Traditionalist Catholic, Anglican Communion, Hispanic church
* **26 Pashons** and Sunday after Easter **Thomas Sunday** Coptic Christianity
* **৬ অক্টোবর** ও পুনরুত্থান পার্বণ-পরবর্তী রবিবার **থোমা রবিবার** - প্রাচ্য অর্থোডক্স মণ্ডলী
 |
| বৈশিষ্ট্যাবলী | The Twin, placing his finger in the side of Christ, spear (means of his Christian martyrdom), square (his profession, a builder) |
| এর রক্ষাকর্তা | ভারত; Saint Thomas Christians; শ্রীলঙ্কা; Pula, Croatia; and Archdiocese of Madras-Mylapore |

**প্রেরিত থোমা** (হিব্রু ভাষায়: תוֹמָאס הקדוש‎; প্রাচীন গ্রিক: Θωμᾶς; আরবি: توما; কিবতীয়: ⲑⲱⲙⲁⲥ; সিরীয়: ܬܐܘܡܐ ܫܠܝܚܐ‎; মালয়ালম: തോമസ് അപ്പസ്തോലൻ; মৃত্যু ৭২ খ্রীষ্টাব্দ), যিনি **দিদিমুস** নামেও পরিচিত, ছিলেন নূতন নিয়ম অনুযায়ী যীশুর একজন প্রেরিত। থোমাকে সাধারণভাবে *অভিশঙ্কী থোমা* হিসেবে অবিহিত করা হয় কেননা তিনি যীশুর পুনরুত্থান সম্বন্ধে সন্দেহ পোষণ করেছিলেন; পরবর্তীতে যীশুর ক্রুশারোপণজনিত জখম দেখে *আমার প্রভু ও আমার ঈশ্বর* বলে তিনি তাঁর বিশ্বাসের স্বীকারোক্তি জানিয়েছিলেন।

অধুনা ভারতের কেরল অঙ্গরাজ্যের সন্ত থোমা খ্রীষ্টানদের ঐতিহ্য অনুসারে প্রেরিত থোমা সুসমাচার প্রচারের উদ্দেশ্যে রোমান সাম্রাজ্যের বাইরে গমন করেছিলেন এবং দূরবর্তী মালাবার উপকূলে এসে পৌঁছেছিলেন, যা বর্তমানে ভারতের কেরলে অবস্থিত। তাদের ঐতিহ্যমতে থোমা ৫২ খ্রীষ্টাব্দে মুজিরিসে গিয়েছিলেন। ১২৫৮ সালে তাঁর কিছু দেহাবশেষ ইতালির অর্তনোর আব্রুজ্জোতে নিয়ে আসা হয়েছিল যেখানে সন্ত থোমার গির্জা অবস্থিত। তাঁকে প্রায়শই ভারতের পৃষ্ঠপোষক সন্ত গণ্য করা হয় এবং *থোমা* নামটি ভারতের সন্ত থোমা খ্রীষ্টানদের মাঝে বেশ জনপ্রিয়।

## তথ্যসূত্র
# সৌরকেন্দ্রিক মতবাদ
সংক্ষিপ্ত ইউআরএল

সৌরকেন্দ্রিক মহাবিশ্বের চিত্র
**সৌরকেন্দ্রিক মতবাদ** বা **সৌরকেন্দ্রিকতাবাদ** (ইংরেজি ভাষায়: Heliocentrism বা heliocentricism) এমন একটি জ্যোতির্বৈজ্ঞানিক মডেল যাতে ধরে নেয়া হয় যে, স্থির সূর্য মহাবিশ্বের কেন্দ্রে অবস্থিত এবং তাকে কেন্দ্র করে পৃথিবী ও অন্যান্য গ্রহ আবর্তিত হয়। ইংরেজি শব্দ হেলিওসেন্ট্রিসিজম-এর উৎপত্তি গ্রিক মূল থেকে, গ্রিক ভাষায় ἥλιος (হেলিওস) অর্থ সূর্য এবং κέντρον (কেনত্রোন) অর্থ কেন্দ্র। ঐতিহাসিক দৃষ্টিকোণ থেকে সৌরকেন্দ্রিক মতবাদ ছিল ভূকেন্দ্রিক মডেলের বিরোধী যাতে পৃথিবীকে মহাবিশ্বের কেন্দ্র বিবেচনা করা হতো। পৃথিবী যে সূর্যের চারদিকে আবর্তিত হয় এটি প্রথম প্রস্তাব করেছিলেন গ্রিসের সামোস দ্বীপে জন্মগ্রহণকারী জ্যোতির্বিদ ও গণিতজ্ঞ আরিস্তারাকস, সেই তৃতীয় খিস্টপূর্বাব্দে। অবশ্য তার এই মতবাদ প্রাচীন জ্যোতির্বিদদের তেমন কোন সমর্থনই পায়নি।

এর দীর্ঘকাল পর মাত্র ১৬শ শতকে সৌরকেন্দ্রিক জগতের একটি যুক্তিযুক্ত ও সঠিক গাণিতিক মডেল উপস্থাপন করেন ইউরোপীয় রেনেসাঁ যুগের গণিতবিদ, জ্যোতির্বিদ এবং ক্যাথলিক ধর্মবেত্তা পোল্যান্ডের নিকোলাউস কোপের্নিকুস। তার মাধ্যমেই জন্ম হয় কোপের্নিকুসীয় বিপ্লবের। কোপের্নিকুসের পর তার মডেলটির আরও উন্নতি সাধন করেন জার্মান জ্যোতির্বিদ ইয়োহানেস কেপলার এবং ইতালীয় বিজ্ঞানী গালিলেও গালিলেই সর্বপ্রথম একটি দুরবিন ব্যবহার করে তত্ত্বটির পক্ষে শক্ত পর্যবেক্ষণমূলক প্রমাণ হাজির করেন।

উইলিয়াম হার্শেল, ফ্রিডরিশ ভিলহেল্ম বেসেল এবং অন্যান্য জ্যোতির্বিজ্ঞানীদের পর্যবেক্ষণ ও গবেষণায় পরবর্তীতে এই মডেলটিও ভুল প্রমাণিত হয়েছে। তারা বুঝতে পেরেছিলেন, সূর্যকে কেন্দ্র করে পৃথিবী ও অন্যান্য গ্রহগুলো আবর্তিত হলেও সূর্য মহাবিশ্বের কেন্দ্রে অবস্থিত নয়। ১৯২০ সালে মার্কিন জ্যোতির্বিজ্ঞানী এডুইন হাবল আরও পর্যবেক্ষণ করেন যে, সৌরজগৎ যে ছায়াপথের (আকাশগঙ্গা) অভ্যন্তরে অবস্থিত তা মহাবিশ্বের অসংখ্য ছায়াপথের একটি কেবল। এমনকি সূর্য আকাশগঙ্গারও কেন্দ্রে নয় বরং এর কেন্দ্র থেকে আনুমানিক ৮ কিলো পারসেক দূরে অবস্থিত।

## তথ্যসূত্র